हरियाणा के अधिकारियों को पानी दिखाकर पूछा-बताओ क्या प्रदूषित है
औद्योगिकक्षेत्र से धारूहेड़ा में दूषित पानी जाने की समस्या को लेकर शुक्रवार को हरियाणा भिवाड़ी के अधिकारियों ने मंथन किया। इसके लिए यूआईटी कार्यालय में दोनों प्रदेशों के अधिकारियों ने बैठक की, जिसमें राष्ट्रीय राजधानी परियोजना प्लानिंग बोर्ड (एनसीआरपीबी) के अधिकारी भी मौजूद रहे। इस दौरान हरियाणा के अधिकारियों को सीईटीपी प्लांट अन्य स्थानों पर ले जाकर पानी दिखाया और पूछा गया कि बताओ क्या यह प्रदूषित है? लेकिन हरियाणा के अधिकारियों का सवाल था कि यह पानी धारूहेड़ा तक पहुंचते पहुंचते प्रदूषित हो जाता है।
इस सवाल का जवाब भले ही किसी अधिकारी पर नहीं था, लेकिन बैठक और निरीक्षण की रिपोर्ट उच्चाधिकारियों तक भेज तक समस्या के स्थाई निदान के लिए कोई रास्ता तय करने की बात पर सहमति बनी। औद्योगिक क्षेत्र का परिशोधित पानी हरियाणा में जाने की समस्या का समाधान कई सालों से नहीं हो पा रहा है। इसलिए दोनों प्रदेशों के अधिकारियों ने बैठक में चिंतन किया। इस दौरान हरियाणा के अधिकारियों की ओर से आरोप लगाया गया कि धारूहेड़ा की ओर प्रदूषित पानी छोड़ा जाता है। जिससे स्थानीय लोगाें को परेशानी होती है। बैठक और निरीक्षक के दौरान एनसीआर प्लानिंग बोर्ड के उपनिदेशक, तकनीकी अभिजीत सावंता और नोडल अधिकारी नरेश कुमार मौजूद रहे। इसके अलावा न्यास सचिव एमएल योगी, प्रदूषण नियंत्रण मंडल के क्षेत्रीय अधिकारी केसी गुप्ता, रीको यूनिट द्वितीय के केके कोठारी, बीएमए अध्यक्ष बीबी कौशिक, बीजेपीएनटी चेयरमैन सतेंद्र चौहान, नप कनिष्ठ अभियंता अपूर्वा शर्मा सहित हरियाणा पीएचईडी के एक्सईएन राकेश कुमार, हुडा रेवाड़ी के एक्सईएन राजकुमार, हुडा एसडीओ गुलशन नंदा और डीटीपी रेवाड़ी मनदीप सिहाग मौजूद रहे।
यहांकिया निरीक्षण : बैठकके बाद दल ने कॉमन एफुलेंट ट्रीटमेंट प्लांट सहित अन्य क्षेत्र का दौरा कर जल परिशोधन की जानकारी ली। भिवाड़ी जल प्रदूषण नियंत्रण ट्रस्ट की ओर से प्रदूषित पानी के परिशोधन की व्यवस्था और पानी का स्तर दिखाने के लिए टीम को सीईटीपी, नगीना गार्डन और पार्श्व नाथ माल के पास आदि का निरीक्षण कराया गया।
पानी पूर्ण परिशोधित होने का दावा
निरीक्षणके दौरान बीएमए अध्यक्ष बीबी कौशिक ने हरियाणा के अधिकारियों को पानी दिखाते हुए इसके पूर्ण परिशोधित होने का दावा किया। वहीं, नगर विकास न्यास के सचिव मगनलाल योगी ने बताया कि पिछले दिनों हुई बैठक के दौरान इस दौरे की सहमति हुई थी। हरियाणा की ओर से शिकायत थी कि भिवाड़ी से अधिक पानी और प्रदूषित पानी छोड़ा जा रहा है। जिसके बाद यहां पर निरीक्षण कराया गया। साथ ही आगामी रणनीतियों की भी जानकारी अधिकारियों को दी गई।
भिवाड़ी. एनसीआरपीबी के प्रतिनिधिमंडल के साथ बैठक करते अधिकारी।
भिवाड़ी. एनसीआरपीबी के प्रतिनिधिमंड़ल के साथ निरीक्षण के दौरान नगीना गार्डन के पास मौजूद अधिकारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva